To διαμέρισμα του Γιώργου ήταν πεντακάθαρο, ενώ και ο Γιώργος ευγενέστατος. Ο χώρος προσεγμένος, εφοδιασμένος με το παραπάνω, το μπαλκόνι με υπέροχη θέα και η τοποθεσία με εξυπηρετούσε τρομερά. Η βαθμολογία μου αφορά τη γενικότερη εμπειρία διαμονής μου όπου κυριάρχησαν δύο στοιχεία.
1) Το ατυχές συμβάν να μην μπορώ να έχω πρόσβαση στο Ιντερνετ λόγω προβλήματος της εξωτερικής γραμμής που δεν μπόρεσε να λυθεί με αποτέλεσμα να μου κοστίσει στη δουλειά μου σημαντικά, αφού η νούμερο 1 παροχή που με απασχολούσε ήταν να έχω πρόσβαση σε wifi για να μπορώ να δουλέψω το ΣΚ μιας και επισκέφτηκα την Αθήνα για επαγγελματικό σκοπό.
2) Η θέρμανση. Το γεγονός ότι το διαμέρισμα αποτελεί δώμα στην ταράτσα, έχοντας για επιλογή θέρμανσης μόνο το aircondition, σημαίνει ότι δεν είναι ό,τι καλύτερο για τους χειμερινούς μήνες. Προσωπικά δυσκολεύτηκα πολύ να ζεσταθώ. Ειδικά αν λείπεις αρκετές ώρες και το σπίτι μένει κρύο θέλει πολλή ώρα για να ζεσταθεί όταν επιστρέψεις και να μπορέσεις να κινηθείς άνετα ή να κάνεις ένα μπάνιο χωρίς να ξεπαγιάσεις.
Ανεξάρτητα από τα παραπάνω πάντως, για τους υπόλοιπους μήνες της άνοιξης/καλοκαιριού. φθινοπώρου θα είναι τέλειο.
Παρόλα αυτά, ευχαριστώ τον Γιώργο για τη φιλοξενία και την ευγένειά του.